
Aramejski jezik 


Aramejski (imperijalni aramejski, biblijski aramejski; ISO 
639-3: are (http://www.sil.org/IS0639-3/documentation.aspPid 
=arc)) je jezik ili grupa jezika koji pripadaju semitskoj 
podskupini afrazijske jezične obitelji. ^ Točnije, on je dio 
sjeverozapadne skupine semitskih jezika koja uključuje i 
kanaanske jezike kao što su hebrejski i fenički. Aramejska 
abeceda usvojena je kao osnova za mnoge druge jezike i 
preteča je hebrejskom, sirijskom i arapskom pismu. Tijekom 
svojih približno 3.100 godina pisane povijesti, aramejski je 
služio kao jezik administracije mnogih carstava i kao jezik 
bogoslužja, vjerskog učenja te govorni jezik nekolicine 
semitskih naroda s Bliskog istoka. 

Povijesno gledano, aramejski je jezik aramejskih plemena, 
semitskog naroda u regiji između Levanta i sjeverne Eufratske 
doline. Do oko 1.000 prije Krista, Aramejci su formirali niz 
kraljevstava na teritoriju koje danas spada pod zapadnu Siriju. 

Aramejci su ojačali za vrijeme vladavine Kaldejaca (911.-605. 
g. pr. Kr.) pod čijim utjecajem aramejski jezik postaje 
prestižan te se širi većim dijelom Mezopotamije i Levanta. 

Na njegovu vrhuncu, verzije aramejskoga govorile su se u 
dijelovima današnjih Iraka, Sirije, Libanona, Izraela, Jordana, 

Palestinskih Autonomnih Područja, Kuvajta, Sjevernog i 
Istočnog dijela Arapskog poluotoka i, u manjoj mjeri, 
dijelovima jugoistočne i južne središnje Turske te 
sjeverozapadnog Irana. Aramejski je bio jezik Isusa Krista koji 
je govorio galilejskim dijalektom, jezik kojim su napisani 
dijelovi biblijskih knjiga Daniela i Ezre, kao i jedan od jezika 
Talmuda. 

Pismoznanci neo-asirske birokracije također su koristili 
aramejski, a tu su praksu, zajedno s drugim administrativnim 
praksama, kasnije naslijedili neo-babilonci (605.-538. g. pr. 

Kr.) i Ahemenidi (539.-323. g. pr. Kr.). Posredstvom učenih 
pismoznanaca, visoko standardizirani pisani aramejski (u 
svom Ahemenidskom obliku zvan carski aramejski) je postao 
lingua franca trgovine na Ahemenidskom teritoriju. Ta upotreba pisanog aramejskog jezika potom je dovela 
do usvajanja aramejskog pisma i, kao logograma, dijela aramejskog rječnika u pisanim oblicima nekoliko 
srednjeiranskih jezika, uključujući partski, perzijski, sogdianski i khwarezmianski. 

Duga povijest aramejskog jezika, kao i njegova raznovrsna i rasprostranjena upotreba doveli su do razvoja 
mnogih različitih vrsta koje se ponekad smatraju dijalektima, iako su vremenom postale sasvim različite 
tako da se danas ponekad smatraju zasebnim jezicima. Ne postoji jedan jedinstveni aramejski jezik te svako 

vrijeme i mjesto ima svoju vlastitu varijaciju. Šire korišteni Istočni aramejski i Mandički oblici danas su 
uglavnom ograničeni na sjeverni Irak, sjeveroistočnu Siriju, sjeverozapadni Iran i jugoistočnu Tursku, dok 
se teško ugrožen Zapadni aramejski govori u malim zajednicama u sjeverozapadnoj Siriji i Izraelu. 

Pojedini dijalekti aramejskog jezika koriste se kao liturgijski jezici od strane određenih vjerskih zajednica. 
Jedan od liturgijskih dijalekata je Mandički, koji je, osim što je živa varijanta aramejskog, također liturgijski 
jezik Mandeizma. Značajno rasprostranjeniji je sirijski, liturgijski jezik Sirijskih kršćana, osobito Asirske 
Crkve istoka, Kaldejske katoličke Crkve, Sirijske pravoslavne crkve, Asirske pentekostne crkve, Asirske 
evangeličke crkve, Drevne crkve Istoka, Sirijske katoličke crkve, Maronitske Crkve i Indijske kršćanske 
crkve Sv. Tome Apostola. Sirijski je također bio liturgijski jezik nekoliko već sada izumrlih gnostskih vjera, 
poput Manihejstva. 

Neo-aramejske jezike govore kao prvi jezik pripadnici mnogih zajednica sirijskih kršćana, Židova i 
Mandejaca zapadne Azije, većinom Asiraca kojih ima od približno 575.000 do 1.000.000. Glavni jezici su 
asirijski neo-aramejski (235.000 govornika), kaldejski neo-aramejski (216.000 govornika) i turoyo (112.000 
do 450.000 govornika), zajedno s nizom manjih usko povezanih jezika s ne više od 5.000 do 10.000 
govornika. Oni su zadržali uporabu nekad dominantne lingua francae unatoč posljedičnim jezičnim 
promjenama koje su se dogodile na cijelom Bliskom istoku. Aramejski se jezici danas smatraju ugroženima. 
Koriste ih većinom starije generacije pa bi mogli izumrijeti unutar jedne generacije. Međutim, istraživači 
rade na snimanju svih dijalekata neo-aramejskih jezika kako bi ih sačuvali za buduće generacije prije nego 
što izumiru. 

Neke aramejske riječi i značenje: 

■ yade - mama; 

■ baba - tata; 

■ kačke - djevojke; 

■ beyto - dom, kuća; 

■ ono - ja; 

■ zano - idemo; 

■ šlomo - pozdrav, dobar dan; 

■ taudi - hvala; 

■ haniye - dobar tek; 

■ hubo - ljubav, živjeli; 

■ lahmo - kruh; 

Napisano je kako se izgovara, jer aramejsko pismo je slično arapskom pismu i piše se s desna na lijevo. Ne 
postoji škola u kojoj se taj jezik može naučiti pisati i čitati, no aramejski svećenici organiziraju skupove u 
svojim crkvama, te podučavaju mlade o jeziku i kulturi svog naroda, a jer brakove uglavnom sklapaju 
međusobno, dakle rijetko za bračnog druga uzimaju nekoga tko je druge nacionalnosti, tako se i jezik jedino 
prenosi s generacije na generaciju. Isus Krist je govorio aramejski jezik. 

Izvori 


1. The Imperial Aramaic Language (http://linguistlist.org/forms/langs/LLDescription. cfm?code=ar 

c) 


Vidi još 


Aramejci 







Aramejsko pismo 


Vanjske poveznice 

■ arc.wikipedia.org (https://arc.wikipedia.org/) - VVikipedia na aramejskom jeziku 

Nedovršeni članak Aramejski jezik koji govori o jeziku treba dopuniti. Dopunite ga (https://hr.wikip 
edia.org/w/index.php?title=Aramejski_Jezik&action=edit) prema pravilima Wikipedije. 

